Document ID: 32014R0888

REGOLAMENT TA' IMPLIMENTAZZJONI TAL-KUMMISSJONI (UE) Nru 888/2014
tal-14 ta' Awwissu 2014
li jipprojbixxi l-introduzzjoni fl-Unjoni ta' eżemplari ta' ċerti speċijiet ta' fawna u flora selvaġġi
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 338/97 tad-9 ta' Diċembru 1996 dwar il-protezzjoni ta' speċi ta' fawna u flora selvaġġi billi jkun regolat il-kummerċ fihom (1), u b'mod partikolari, l-Artikolu 4(6) tiegħu,
Billi:
(1)
L-Artikolu 4(6) tar-Regolament (KE) Nru 338/97 jipprovdi li l-Kummissjoni tista' tistabbilixxi restrizzjonijiet fuq l-introduzzjoni ta' eżemplari ta' ċerti speċijiet fl-Unjoni skont il-kundizzjonijiet stipulati fil-punti (a) sa (d) tiegħu. Barra minn hekk, miżuri ta' implimentazzjoni għal tali restrizzjonijiet ġew stipulati fl- Artikolu 71 tar- Regolament tal-Kummissjoni (KE) Nru 865/2006 (2).
(2)
Il-lista tal-ispeċijiet li għalihom l-introduzzjoni fl-Unjoni hija pprojbita kienet l-aħħar stabbilita f'Ġunju 2013 permezz tar- Regolament ta' Implimentazzjoni tal-Kummissjoni (UE) Nru 578/2013 (3).
(3)
Il-Kroazja aderiet mal-Unjoni fl-1 ta' Lulju 2013. Għalhekk, ir-referenzi kollha għal dak l-Istat Membru għandhom jitħassru mil-lista ta' speċijiet li l-introduzzjoni tagħhom fl-Unjoni hija pprojbita.
(4)
Abbażi ta' informazzjoni riċenti, il-Grupp ta' Analiżi Xjentifika kkonkluda li l-istatus ta' konservazzjoni ta' ċerti speċijiet addizzjonali elenkati fl-Annessi A u B tar-Regolament (KE) Nru 338/97 se jiġi pperikolat b'mod serju jekk l-introduzzjoni tagħhom fl-Unjoni minn ċerti pajjiżi ta' oriġini ma tkunx ipprojbita. L-introduzzjoni fl-Unjoni ta' eżemplari tal-ispeċijiet ġodda li ġejjin għandha għalhekk tiġi pprojbita:
-
Loxodonta africana (trofej tal-kaċċa) mill-Kamerun;
-
Manis tricuspis mill-Ginea;
-
Balearica pavonina mis-Sudan t'Isfel;
-
Balearica regulorum mir-Rwanda u t-Tanżanija;
-
Calumma tarzan mill-Madagaskar;
-
Trioceros perreti u Trioceros serratus mill-Kamerun;
-
Cordylus rhodesianus mill-Możambik;
-
Uroplatus sameiti mill-Madagaskar;
-
Candoia carinata mill-Indonesja;
-
Python bivittatus miċ-Ċina;
-
Kinixys erosa mir-Repubblika Demokratika tal-Kongo;
-
Pandinus imperator mill-Bein (eżemplari selvaġġi) u mit-Togo (eżemplari selvaġġi u mrobbija).
(5)
Il-Grupp ta' Analiżi Xjentifika kkonkluda wkoll li, fid-dawl tal-aħħar tagħrif disponibbli, il-projbizzjoni tal-introduzzjoni fl-Unjoni, għal eżemplari tal-ispeċijiet li ġejjin, ma għandhiex tkun meħtieġa aktar:
-
Gopherus agassizii mill-Messiku;
-
Stigmochelys pardalis mill-Możambik (eżemplari mrobbija) u miż-Żambja (eżemplari mrobbija u eżemplari bil-kodiċi F)
-
Ornithoptera urvillianus (eżemplari selvaġġi u mrobbija) mill-Gżejjer Solomon;
-
Nardostachys grandiflora min-Nepal.
(6)
Il-pajjiżi tal-oriġini tal-ispeċijiet li huma soġġetti għal restrizzjonijiet ġodda fir-rigward tal-introduzzjoni fl-Unjoni kollha ġew ikkonsultati.
(7)
Fis-16-il Konferenza tal-Partijiet għall-Konvenzjoni dwar il-Kummerċ Internazzjonali fi Speċijiet Ipperikolati ta' Fawna u Flora Selvaġġi (CITES), ġew adottati referenzi ta' nomenklatura ġdida (tqassim tal-ispeċijiet u għoti mill-ġdid tal-ismijiet tal-ġenus) u dawn għandhom ikunu riflessi kif xieraq fil-leġiżlazzjoni tal-Unjoni. Barra minn hekk, l-ispeċi Euphyllia picteti għandha titħassar peress li din l-ispeċi mhix rikonoxxuta fin-nomenklatura standard ta' referenza miftiehma fis-CoP 16.
(8)
Il-lista tal-ispeċijiet li għalihom l-introduzzjoni fl-Unjoni hija pprojbita għandha għalhekk tiġi aġġornata u r-Regolament ta' Implimentazzjoni (UE) Nru 578/2013, għandu għal raġunijiet ta' ċarezza, jiġi sostitwit.
(9)
Il-Grupp ta' Analiżi Xjentifika stabbilit skont l-Artikolu 17 tar-Regolament (KE) Nru 338/97 ġie kkonsultat.
(10)
Il-miżuri pprovduti f'dan ir-Regolament huma skont l-opinjoni tal-Kumitat dwar il-Kummerċ ta' Fawna u Flora Selvaġġi stabbilit skont l-Artikolu 18 tar-Regolament (KE) Nru 338/97,
ADOTTAT DAN IR-REGOLAMENT:
Artikolu 1
L-introduzzjoni fl-Unjoni ta' eżemplari tal-ispeċijiet ta' fawna u flora selvaġġi stipulati fl-Anness ta'dan ir-Regolament mill-pajjiżi tal-oriġini indikati fih hija pprojbita.
Artikolu 2
Ir-Regolament ta' Implimentazzjoni (UE) Nru 578/2013 huwa rrevokat.
Ir-referenzi għar-Regolament ta' Implimentazzjoni rrevokat għandhom jitqiesu bħala referenzi għal dan ir-Regolament.
Artikolu 3
Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta' Awwissu 2014.

Labels: 3
5
20